સુપ્રીમ કોર્ટે ધારાશાસ્ત્રીઓ પ્રશાંત ભૂષણ, એમ. એલ. શર્મા અને વિનિત ઢાંડા, ‘આપ’ પક્ષના સંજય સિંહ, તેમજ ભાજપના જ અસંતુષ્ટ પૂર્વ પ્રધાનો યશવંત સિંહા અને અરુણ શૌરીના સરકાર વિરુદ્ધ ભ્રષ્ટાચારના આક્ષેપોનો છેદ ઉડાવતા સ્પષ્ટ કર્યું છે કે રફાલ ફાઈટર જેટના સોદાની નિર્ણયપ્રક્રિયામાં કશું જ શંકાસ્પદ નથી કે કોર્ટ માટે માત્ર વ્યક્તિઓની ધારણાઓનાં આધારે હસ્તક્ષેપ કરવાને કોઈ કારણ નથી.